**AB „IGNITIS GRUPĖ“ NEPRIKLAUSOMŲ STEBĖTOJŲ TARYBOS NARIŲ ATRANKA**

***AB „Ignitis grupė“*** – tarptautinė energetikos bendrovė, viena didžiausių energetikos įmonių grupių Baltijos šalyse, kurianti energetiškai sumanų pasaulį.

Didelis dėmesys čia skiriamas žaliosios energetikos plėtrai – siekiame tapti pagrindiniu naujosios energetikos kompetencijų centru regione bei paskirstytosios energetikos sprendimų lyderiu tarptautinėje rinkoje.

Grupės įmonės gamina energiją, ją tiekia, skirsto, teikia kitas energetikos paslaugas gyventojams ir verslui. Jos veikia Lietuvoje, Latvijoje, Estijoje, Lenkijoje, Suomijoje, o investicijos į inovacijų projektus siekia ir Jungtinę Karalystę, Norvegiją, Prancūziją, Izraelį.

[www.ignitisgrupe.lt](http://www.ignitisgrupe.lt)

Lietuvos Respublikos finansų ministerija (toliau – Finansų ministerija), juridinio asmens kodas 288601650, Lukiškių g. 2, 01512 Vilnius, Lietuva, įgyvendindama pagrindinio akcininko teises ir pareigas AB „Ignitis grupė", juridinio asmens kodas 301844044, buveinės adresas Žvejų g. 14, LT-09310 Vilnius, ***skelbia atranką  į AB „Ignitis grupė“ (toliau – Bendrovė) 5 nepriklausomų stebėtojų tarybos narių vietas***.

Bendrovės stebėtojų tarybą sudaro 7 nariai**,**iš kurių penki yra nepriklausomi stebėtojų tarybos nariai. Kitus du stebėtojų tarybos narius deleguoja Finansų ministerija. Kadencijos laikotarpis:ketveri metainuo AB „Ignitis grupė“ stebėtojų tarybos išrinkimo visuotiniame Bendrovės akcininkų susirinkime.

**Atlygis** – stebėtojų tarybos nario fiksuotas atlygis per kalendorinį mėnesį – 2000 EUR (neatskaičius mokesčių), stebėtojų tarybos pirmininko pareigų ėjimo laikotarpiu iš viso 2600 EUR (neatskaičius mokesčių). Pažymėtina, kad galutinį sprendimą dėl stebėtojų tarybos nariui mokamo atlygio priims visuotinis Bendrovės akcininkų susirinkimas.

Sutarties dėl nepriklausomo stebėtojų tarybos nario veiklos galiojimo metu stebėtojų tarybos narys apdraudžiamas juridinių asmenų organų civilinės atsakomybės draudimu. Taip pat sutartyje nustatytomis sąlygomis atlyginamos transporto, apgyvendinimo išlaidos, susijusios su stebėtojų tarybos nario atvykimu į stebėtojų tarybos posėdžius Bendrovės buveinės vietoje tais atvejais, kai stebėtojų tarybos nario nuolatinė gyvenamoji ar darbo vieta yra ne Lietuvos Respublikoje.

**Atrankos būdas** – pokalbis. Atranka vykdoma vadovaujantis Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašu, patvirtintu Lietuvos Respublikos Vyriausybės 2015 m. birželio 17 d. nutarimu Nr. 631 „Dėl  Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“ (toliau – Atrankos aprašas). [https://www.etar.lt/portal/lt/legalAct/0bf2e080199b11e58569be21ff080a8c/asr]

Informuojame kandidatus, kad vykdant atranką jų asmens duomenys tvarkomi vadovaujantis AB „Ignitis grupė“ Asmens duomenų tvarkymo tvarka, su kuria galite susipažinti [čia](https://www.ignitisgrupe.lt/lt/asmens-duomenu-tvarkymas)**.** [<https://www.ignitisgrupe.lt/lt/asmens-duomenu-tvarkymas>]

**Kandidatams keliami bendrieji, specialieji ir nepriklausomumo reikalavimai**

Kandidatai, pretenduojantys į nepriklausomo Bendrovės stebėtojų tarybos nario poziciją, turi atitikti bendruosius, nepriklausomumo ir specialiuosius reikalavimus bei kitus [Lietuvos Respublikos valstybės ir savivaldybių turto valdymo, naudojimo ir disponavimo juo įstatyme](https://www.e-tar.lt/portal/lt/legalAct/TAR.D5496D69DF98/naxtUvfzxl), [<https://www.e-tar.lt/portal/lt/legalAct/TAR.D5496D69DF98/naxtUvfzxl>] ir Bendrovės įstatuose nurodytus kriterijus.

**Bendrieji kriterijai:**

* aukštasis universitetinis ar jam prilygintinas išsilavinimas;
* būti nesusijusiam su kitais fiziniais ir juridiniais asmenimis ryšiais, dėl kurių einant kolegialaus organo nepriklausomo nario pareigas kiltų interesų konfliktas;
* neatimta ar neapribota teisė eiti atitinkamas pareigas, į kurias pretenduojama, ar atlikti toms pareigoms priskirtas funkcijas;
* nebūti per pastaruosius 5 metus atšauktas iš juridinio asmens vienasmenio ar kolegialaus organo dėl netinkamo pareigų atlikimo.

**Nepriklausomumo kriterijai:**

* turi nebūti tos bendrovės, į kurios kolegialų organą pretenduoja, jos dukterinės arba patronuojančios bendrovės ir su jomis susijusio juridinio asmens, kurio dalyvės, dalininkės ar steigėjos yra šiame punkte nurodytos bendrovės (toliau – susijęs juridinis asmuo), atranką inicijuojančio subjekto ar jam pavaldaus juridinio asmens valstybės tarnautojas ar darbuotojas ir paskutinius vienus metus turi būti nėjęs tokių pareigų;
* turi nebūti tos bendrovės, į kurios kolegialų organą pretenduoja, jos dukterinės arba patronuojančios bendrovės ar susijusio juridinio asmens, kurio dalyvės, dalininkės ar steigėjos yra šiame punkte nurodytos bendrovės (toliau – susiję juridiniai asmenys), kolegialaus organo narys, vadovas ar darbuotojas ir paskutinius vienus metus turi būti nėjęs tokių pareigų ir negavęs atlygio iš šių juridinių asmenų, išskyrus atlygį už kolegialaus organo ar komiteto nario pareigas;
* paskutinius vienus metus turi nebūti bendrovės, į kurios kolegialų organą pretenduoja, jos dukterinės arba patronuojančios bendrovės ar susijusio juridinio asmens dalyvis, šių juridinių asmenų dalyvių atstovas;
* turi nebūti bendrovės, į kurios kolegialų organą pretenduoja, jos dukterinės arba patronuojančios bendrovės ar susijusio juridinio asmens dalyvio, vadovo ar kolegialių organų narių artimas asmuo – sutuoktinis,sugyventinis, partneris, kai partnerystė įregistruota įstatymų nustatyta tvarka, taip pat jų tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai, sugyventiniai ar partneriai;
* turi neturėti reikšmingų verslo ryšių su ta bendrove, į kurios kolegialų organą pretenduoja, jos dukterine arba patronuojančia bendrove ar su susijusiu juridiniu asmeniu nei tiesiogiai, nei kaip turinčio tokių ryšių juridinio asmens dalyvis ar vadovas. Turinčiu reikšmingų verslo ryšių laikomas fizinis ar juridinis asmuo, kurio pajamos iš įmonės, jos dalyvio ar susijusio juridinio asmens per paskutinius 12 mėnesių yra didesnės negu 1 000 eurų, išskyrus darbo užmokestį ar atlygį už kolegialaus organo ar komiteto nario pareigas;
* paskutinius 2 metus turi nebūti audito įmonės, kuri atlieka ar atliko tos bendrovės, į kurios kolegialų organą pretenduoja, jos dukterinės arba patronuojančios bendrovės ar susijusio juridinio asmens auditą, partneris, dalyvis, vadovas, kolegialaus organo narys arba darbuotojas;
* turi nebūti tos bendrovės, į kurios kolegialų organą pretenduoja, jos dukterinės arba patronuojančios bendrovės, kolegialaus organo narys ilgiau kaip 10 metų. Šis laikotarpis apskaičiuojamas prie būsimo kolegialaus organo nario pareigų ėjimo laikotarpio, kuriam kandidatas būtų skiriamas, pridedant praėjusius tos pačios įmonės kolegialaus organo nario pareigų ėjimo laikotarpius, tarp kurių yra ne didesnis kaip vienų metų laiko tarpas;
* turi nebūti daugiau negu keturių valstybės ar savivaldybių valdomų įmonių kolegialių organų narys.

***Specialieji reikalavimai kandidatams, pagal kompetencijų sritį***

**Kandidatui Finansų valdymo kompetencijų srityje:**

1. per pastaruosius 10 metų ne mažesnė nei 5 metų vadovaujamo darbo (įmonės vadovo, įmonės vadovui tiesiogiai pavaldaus aukščiausio lygmens vadovo) įmonėje ar įmonių grupėje, turinčioje ne mažiau nei 500 darbuotojų, patirtis;

2. per pastaruosius 10 metų ne mažesnė nei 3 metų darbo tarptautinėje įmonių grupėje patirtis ir (ar) patirtis vystant įmonės (įskaitant patronuojamąsias įmones) tarptautinės veiklos plėtrą;

3. įmonės ar įmonių grupės veiklos valdymo ir pokyčių įgyvendinimo patirtis;

4. verslo strategijos formavimo ir jos įgyvendinimo užtikrinimo patirtis;

5. ne mažesnė nei 10 metų profesinio darbo patirtis finansų valdymo, konsultavimo, finansinių paslaugų, audito, tarptautinės apskaitos ar finansinių ataskaitų rengimo ar panašiose srityse;

6. investicijų projektų vertinimo ir finansavimo patirtis, darbo su kapitalo rinkomis, įmonių sujungimų ir įsigijimų (angl. *Mergers and acquisitions*) srityse patirtis;

7. investicijų portfelio politikos formavimo ir valdymo patirtis;

8. ne mažesnė nei 4 metų darbo įmonės kolegialiuose organuose patirtis;

9. anglų kalbos pažengusio vartotojo (B2) lygiu mokėjimas.

**Papildomi privalumai:**

1. skaitmenizacijos, inovacijų diegimo patirtis;

2. patirtis nustatant ir įgyvendinant aplinkosaugos, socialinio atsakingumo ir įmonių valdysenos gerosios praktikos reikalavimus (angl. Environmental, social and governance criteria);

3. darbo įmonėje ar įmonių grupėje, kuri įtraukta į vertybinių popierių biržos sąrašus ar kurią siekiama įtraukti į vertybinių popierių biržos sąrašus, patirtis ir (ar) bendradarbiavimo su investuotojais patirtis;

4. energetikos sektoriaus veikimo principų ir energetikos sektoriaus vystymosi tendencijų išmanymas;

5. ne mažesnė nei 5 metų profesinio darbo tarptautinėse konsultavimo ir audito paslaugas teikiančiose įmonėse ir (ar) vidaus audito tarnybose, ir (ar) tarptautinėse audito institucijose patirtis;

6. energetikos srityje veikiančių įmonių veiklos ir reguliavimo principų išmanymas.

**Kandidatui Organizacijos vystymo kompetencijų srityje:**

1. per pastaruosius 10 metų ne mažesnė nei 5 metų vadovaujamo darbo (įmonės vadovo, įmonės vadovui tiesiogiai pavaldaus aukščiausio lygmens vadovo) įmonėje ar įmonių grupėje, turinčioje ne mažiau nei 500 darbuotojų, patirtis;

2. per pastaruosius 10 metų ne mažesnė nei 3 metų darbo tarptautinėje įmonių grupėje patirtis ir (ar) patirtis vystant įmonės (įskaitant patronuojamąsias įmones) tarptautinės veiklos plėtrą;

3. įmonės ar įmonių grupės veiklos valdymo ir pokyčių įgyvendinimo patirtis;

4. verslo strategijos formavimo ir jos įgyvendinimo užtikrinimo patirtis;

5. ne mažesnė nei 5 metų profesinė aukščiausio lygmens vadovų (įmonių vadovų, įmonių vadovams tiesiogiai pavaldžių aukščiausio lygmens vadovų) atrankų (vertinimo) patirtis;

6. ne mažesnė nei 10 metų profesinio darbo patirtis organizacijos ir jos kultūros vystymo, pokyčių įgyvendinimo ir valdymo, žmogiškųjų išteklių valdymo priemonių taikymo ir (ar) diegimo bei atlygio politikos formavimo, strateginių transformacijų srityse;

7. ne mažesnė nei 4 metų darbo įmonės kolegialiuose organuose patirtis;

8. anglų kalbos pažengusio vartotojo (B2) lygiu mokėjimas.

**Papildomi privalumai:**

1. skaitmenizacijos, inovacijų diegimo patirtis;

2. energetikos srityje veikiančių įmonių veiklos ir reguliavimo principų išmanymas

3. patirtis nustatant ir įgyvendinant aplinkosaugos, socialinio atsakingumo ir įmonių valdysenos gerosios praktikos reikalavimus (angl. Environmental, social and governance criteria);

4. darbo įmonėje ar įmonių grupėje, kuri įtraukta į vertybinių popierių biržos sąrašus ar kurią siekiama įtraukti į vertybinių popierių biržos sąrašus, patirtis ir (ar) bendradarbiavimo su investuotojais patirtis;

5. energetikos sektoriaus veikimo principų ir energetikos sektoriaus vystymosi tendencijų išmanymas.

**Kandidatui Darnaus vystymosi ir rizikų valdymo kompetencijų srityje:**

1. per pastaruosius 10 metų ne mažesnė nei 5 metų vadovaujamo darbo (įmonės vadovo, įmonės vadovui tiesiogiai pavaldaus aukščiausio lygmens vadovo) įmonėje ar įmonių grupėje, turinčioje ne mažiau nei 500 darbuotojų, patirtis;

2. per pastaruosius 10 metų ne mažesnė nei 3 metų darbo tarptautinėje įmonių grupėje patirtis ir (ar) patirtis vystant įmonės (įskaitant patronuojamąsias įmones) tarptautinės veiklos plėtrą;

3. įmonės ar įmonių grupės veiklos valdymo ir pokyčių įgyvendinimo patirtis;

4. verslo strategijos formavimo ir jos įgyvendinimo užtikrinimo patirtis;

5. patirtis nustatant ir įgyvendinant aplinkosaugos, socialinio atsakingumo ir įmonių valdysenos gerosios praktikos reikalavimus (angl. Environmental, social and governance criteria);

6. darbo įmonėje ar įmonių grupėje, kuri įtraukta į vertybinių popierių biržos sąrašus ar kurią siekiama įtraukti į vertybinių popierių biržos sąrašus, patirtis ir (ar) bendradarbiavimo su investuotojais patirtis;

7. energetikos sektoriaus veikimo principų ir energetikos sektoriaus vystymosi tendencijų išmanymas;

8. ne mažesnė nei 5 metų profesinio darbo tarptautinėse konsultavimo ir audito paslaugas teikiančiose įmonėse ir (ar) vidaus audito tarnybose, ir (ar) tarptautinėse audito institucijose patirtis;

9. strategijos formavimo patirtis taikant aplinkosaugos, socialinio atsakingumo ir įmonių valdysenos (toliau – ASV) kriterijus, nustatant ir vertinant ASV rizikas, ypač susijusias su klimato kaita;

10. rizikų valdymo, vidaus kontrolės sistemos veikimo išmanymo, rizikų (įskaitant rinkos ir reguliavimo, atitikties (įskaitant aplinkosaugos ir darbuotojų saugos ir sveikatos atitiktį) informacijos saugumo, pagrindinės veiklos ir kitas rizikas) nustatymo ir valdymo patirtis;

11. ne mažesnė nei 4 metų darbo įmonės kolegialiuose organuose patirtis;

12. anglų kalbos pažengusio vartotojo (B2) lygiu mokėjimas.

**Papildomi privalumai:**

1. skaitmenizacijos, inovacijų diegimo patirtis;

2. energetikos srityje veikiančių įmonių veiklos ir reguliavimo principų išmanymas.

**Kandidatui Strateginio valdymo ir tarptautinės plėtros kompetencijų srityje:**

1. per pastaruosius 10 metų ne mažesnė nei 5 metų vadovaujamo darbo (įmonės vadovo, įmonės vadovui tiesiogiai pavaldaus aukščiausio lygmens vadovo) įmonėje ar įmonių grupėje, turinčioje ne mažiau nei 500 darbuotojų, patirtis;

2. per pastaruosius 10 metų ne mažesnė nei 3 metų darbo tarptautinėje įmonių grupėje patirtis ir (ar) patirtis vystant įmonės (įskaitant patronuojamąsias įmones) tarptautinės veiklos plėtrą;

3. įmonės ar įmonių grupės veiklos valdymo ir pokyčių įgyvendinimo patirtis;

4. verslo strategijos formavimo ir jos įgyvendinimo užtikrinimo patirtis;

5. skaitmenizacijos, inovacijų diegimo patirtis;

6. patirtis nustatant ir įgyvendinant aplinkosaugos, socialinio atsakingumo ir įmonių valdysenos gerosios praktikos reikalavimus (angl. Environmental, social and governance criteria);

7. darbo įmonėje ar įmonių grupėje, kuri įtraukta į vertybinių popierių biržos sąrašus ar kurią siekiama įtraukti į vertybinių popierių biržos sąrašus, patirtis ir (ar) bendradarbiavimo su investuotojais patirtis;

8. energetikos sektoriaus veikimo principų ir energetikos sektoriaus vystymosi tendencijų išmanymas;

9. investicijų projektų vertinimo ir finansavimo patirtis, darbo su kapitalo rinkomis, įmonių sujungimų ir įsigijimų (angl. Mergers and acquisitions) srityse patirtis;

10. verslo strategijos formavimo, tarptautinio verslo vystymo ir globalios plėtros patirtis plečiant, įsigyjant, steigiant, įvedant verslo vienetus (padalinius) įvairiose pasaulio vietose;

11. patirtis išleidžiant į rinką klientams skirtus inovatyvius, naujus produktus, paslaugas ir jų tarptautinės plėtros patirtis;

12. ne mažesnė nei 4 metų darbo įmonės kolegialiuose organuose patirtis;

13. anglų kalbos pažengusio vartotojo (B2) lygiu mokėjimas.

**Papildomi privalumai:**

1. energetikos srityje veikiančių įmonių veiklos ir reguliavimo principų išmanymas;

2. ne mažesnė kaip 5 metų darbo vystant atsinaujinančių energijos išteklių pajėgumus įvairiose pasaulio vietose patirtis atsinaujinančių energijos išteklių pajėgumų plėtros (įsigijimo, valdymo, parkų vystymo, eksploatacijos ir priežiūros (angl. Operations and maintenance), pardavimo) srityje.

**Kandidatui Atsinaujinančios energetikos kompetencijų srityje:**

1. per pastaruosius 10 metų ne mažesnė nei 5 metų vadovaujamo darbo (įmonės vadovo, įmonės vadovui tiesiogiai pavaldaus aukščiausio lygmens vadovo) įmonėje ar įmonių grupėje, turinčioje ne mažiau nei 500 darbuotojų, patirtis;

2. per pastaruosius 10 metų ne mažesnė nei 3 metų darbo tarptautinėje įmonių grupėje patirtis ir (ar) patirtis vystant įmonės (įskaitant patronuojamąsias įmones) tarptautinės veiklos plėtrą;

3. įmonės ar įmonių grupės veiklos valdymo ir pokyčių įgyvendinimo patirtis;

4. verslo strategijos formavimo ir jos įgyvendinimo užtikrinimo patirtis;

5. patirtis nustatant ir įgyvendinant aplinkosaugos, socialinio atsakingumo ir įmonių valdysenos gerosios praktikos reikalavimus (angl. Environmental, social and governance criteria);

6. darbo įmonėje ar įmonių grupėje, kuri įtraukta į vertybinių popierių biržos sąrašus ar kurią siekiama įtraukti į vertybinių popierių biržos sąrašus, patirtis ir (ar) bendradarbiavimo su investuotojais patirtis;

7. energetikos sektoriaus veikimo principų ir energetikos sektoriaus vystymosi tendencijų išmanymas;

8. ne mažesnė kaip 5 metų vadovaujamo darbo (įmonės vadovo, aukščiausio lygmens vadovo ar pan.) tarptautinėje energetikos įmonėje, kuri vykdo atsinaujinančios energetikos veiklą ir kurios metinės pajamos ir (ar) turtas yra ne mažiau kaip 1 mlrd. eurų, patirtis;

9. ne mažesnė kaip 5 metų darbo vystant atsinaujinančių energijos išteklių pajėgumus įvairiose pasaulio vietose patirtis atsinaujinančių energijos išteklių pajėgumų plėtros (įsigijimo, valdymo, parkų vystymo, eksploatacijos ir priežiūros (angl. Operations and maintenance), pardavimo) srityje;

10. ne mažesnė nei 4 metų darbo įmonės kolegialiuose organuose patirtis;

11. anglų kalbos pažengusio vartotojo (B2) lygiu mokėjimas.

**Papildomi privalumai:**

1. skaitmenizacijos, inovacijų diegimo patirtis;

2. energetikos srityje veikiančių įmonių veiklos ir reguliavimo principų išmanymas;

3. verslo strategijos formavimo, tarptautinio verslo vystymo, globalios plėtros patirtis plečiant, įsigyjant, steigiant, įvedant verslo vienetus (padalinius) įvairiose pasaulio vietose.

**Dokumentai, kuriuos privalo pateikti kandidatai:**

* kandidato paraišką dalyvauti atrankoje ir sąžiningumo [deklaraciją](https://ignitisgrupe.lt/sites/default/files/inline-files/S%C4%85%C5%BEiningumo-deklaracija.docx); [<https://ignitisgrupe.lt/sites/default/files/inline-files/S%C4%85%C5%BEiningumo-deklaracija.docx>]
* gyvenimo aprašymą (CV) (laisva forma);
* kandidato asmens tapatybę patvirtinančio asmens dokumento kopiją;
* motyvacinį laišką (laisva forma);
* išsilavinimą patvirtinančius dokumentus.

Atrankos komisijos ir (ar) atrankos agentūros (UAB „J. Friisberg & Partners”) atstovų prašymu gali būti prašoma pateikti papildomus dokumentus, patvirtinančius atitiktį nurodytiems bendriesiems, nepriklausomumo ir specialiesiems reikalavimams.

Laikoma, kad kandidatai, pateikdami dokumentus, patvirtintina, kad atitinka atrankos bendruosius ir specialiuosius reikalavimus, nepriklausomumo bei kitus Atrankos apraše nurodytus kriterijus, yra susipažinę su teisiniais įsipareigojimais, kylančiais tuo atveju, jei būtų atrinktas (-a) ir paskirtas (-a) kolegialaus organo nariu (-e), išrinkimo į kolegialų organą atveju, įsipareigoja skirti pakankamai laiko ir dėmesio kolegialaus organo nario pareigų vykdymui kolegialaus organo suplanuotuose posėdžiuose ir kt.

**Dokumentų priėmimo terminas: *2021 m. liepos 5 d. (įskaitytinai).***

**Kandidatai dokumentus Bendrovei gali pateikti šiais būdais:**

1. Spaudžiant šiame skelbime esantį mygtuką „Siųsti CV!" ir pridedant dokumentų kopijas. Dokumentų originalus gali būti prašoma pateikti, jei kandidatas bus pripažintas atrankos laimėtoju.
2. Paštu (registruotu laišku ar per kurjerių tarnybą), adresu: AB „Ignitis grupė“, Žvejų g. 14, LT-09310 Vilnius, Monikai Statulevičienei, darbo dienomis nuo 9:00 iki 16:00 val. Pridedamos dokumentų kopijos., o dokumentų originalus gali būti prašoma pateikti, jei kandidatas bus pripažintas atrankos laimėtoju.
3. Asmeniškai. Pateikiamos dokumentų kopijos, o dokumentų originalus gali būti prašoma pateikti, jei kandidatas bus pripažintas atrankos laimėtoju. Dokumentai priimami adresu: AB „Ignitis grupė“, Žvejų g. 14, LT-09310 Vilnius, Monikai Statulevičienei (įteikti asmeniškai), darbo dienomis nuo 9:00 iki 16:00 val.
4. Dokumentų originalus gali būti prašoma pateikti, jei kandidatas bus pripažintas atrankos laimėtoju.

**Kontaktiniai asmenys:**

* Finansų ministerijos atsakingas asmuo, konsultuojantis atrankos atlikimo klausimais – Personalo valdymo skyriaus patarėja Eglė Tenenė, tel. Nr. 8 5 239 0177, el. p. egle.tenene@finmin.lt
* UAB J. Friisberg & Partners atstovas – Vadovaujanti partnerė *–*Nijolė Kelpšaitė,  mob. tel.  +370 699 43033, n.kelpsaite@friisberg.lt
* AB „Ignitis grupė“ atsakingas asmuo už dokumentų priėmimą – Darbdavio įvaizdžio ir talentų pritraukimo vadovė *–*Monika Statulevičienė, mob. tel. +37062411115, monika.statuleviciene@ignitis.lt.
* AB „Ignitis grupė“ kontaktinį asmenį pavaduojantis asmuo – Talentų pritraukimo partnerė – Karolina Padegimė, mob. tel. +37068670094, karolina.padegime@ignitis.lt.

Atranką vykdys atrankos komisija sudaryta iš vieno Ministro Pirmininko pasiūlyto atstovo, vieno valstybei atstovaujančios institucijos vadovo pasiūlyto atstovo, vieno ekonomikos ir inovacijų ministro pasiūlyto atstovo, vieno finansų ministro pasiūlyto atstovo ir vieno stebėsenos agentūros atstovo.

**Papildoma informacija kandidatams:**

* VšĮ „Valdymo koordinavimo centras“ [skelbiama informacija apie kolegialių organų narių atrankos konkursus](https://vkc.sipa.lt/kolegialus-organai/#nariu-atrankos); [[https://governance.lt/kolegialus-organai/#nariu-atrankos](https://governance.lt/kolegialus-organai/%23nariu-atrankos)]
* [AB „Ignitis grupė](https://ignitisgrupe.lt/lt/ignitis-grupe)“, veiklos sritys, tikslai, strategija; [<https://ignitisgrupe.lt/lt/ignitis-grupe>]
* [Akcininko lūkesčių raštas](https://www.ignitisgrupe.lt/sites/default/files/inline-files/L%C5%ABkes%C4%8Di%C5%B3%20ra%C5%A1tas%202021%2002%2017.pdf); [<https://www.ignitisgrupe.lt/sites/default/files/inline-files/L%C5%ABkes%C4%8Di%C5%B3%20ra%C5%A1tas%202021%2002%2017.pdf>]
* [Kandidato paraiška dalyvauti atrankoje ir sąžiningumo deklaracija; [https://ignitisgrupe.lt/sites/default/files/inline-files/S%C4%85%C5%BEiningumo-deklaracija.docx]](https://ignitisgrupe.lt/sites/default/files/inline-files/S%C4%85%C5%BEiningumo-deklaracija.docx)
* AB „Ignitis grupė“ stebėtojų tarybos [kompetencijų profilis](https://ignitisgrupe.lt/sites/default/files/inline-files/Kompetencijun%20profilis%20A4%20LT.pdf); [<https://ignitisgrupe.lt/sites/default/files/inline-files/Kompetencijun%20profilis%20A4%20LT.pdf>]
* Daugiau informacijos apie AB „Ignitis grupės“ priežiūros organą rasite paspaudus [čia](https://www.ignitisgrupe.lt/lt/prieziuros-organai#t-487). [[https://www.ignitisgrupe.lt/lt/prieziuros-organai#t-487](https://www.ignitisgrupe.lt/lt/prieziuros-organai%23t-487)]